JY LEES NOU Fynvleisrol
Deur Trudie van Zyl
Foto: Susan Nel.
As jy die fynvleislaag in die bakplaat in die lengte halveer, kan jy twee dunner rolle kry, wat kleiner rolletjies gaan maak – ideaal vir kanapees om saam met drankies te geniet. Bêre die vleisrolle, lugdig toegedraai in kleefplastiek, in die yskas.
250 ml sampioene, baie fyngekap
1 kg afgekookte, koue fynvleis (gebruik enige boksoort se vleis)
250 ml elk water en witwyn of rooiwyn
1 houer (250 g) gegeurde maaskaas
250 g spinasieblare, gewas, groot are uitgesny en geblansjeer
Geroosterde sesamsaad of dukkah om in te rol
Fynvleislaag: Verhit die olie in 'n kastrol en braai die knoffel, ui en sampioene daarin tot gaar. Voeg die fynvleis en die res van die vleislaag se bestanddele by, verhit tot kookpunt en prut vir minstens 1 uur, tot geurig en nie meer souserig nie. Laat afkoel.
Skep die vleismengsel uit op 'n groot bakplaat wat met kleefplastiek uitgevoer is en smeer die vleislaag egalig. Rol die fynvleislaag egalig met 'n koekroller totdat dit goed saamgebind is. Verkoel terwyl jy die vulsel maak.
Vulsel: Klop die maaskaas, soetrissie, agurkies en sout en peper na smaak goed saam en smeer dit egalig oor die vleisrol. Druk die geblansjeerde spinasieblare droog en pak 'n enkellaag daarvan egalig op die maaskaasvulsel. Rol die vleisrol versigtig met behulp van die kleefplastiek in die lengte op, soos 'n rolkoek.
Draai die vleisrol styf in kleefplastiek toe en sit dit weer in die yskas om goed koud te word. Haal die vleisrol net voor opdiening uit die yskas en rol in geroosterde sesamaad of dukkah. Sny in skywe en sit voor met growwe brood en slaai.